Document ID: 32011D0480

KOMISJONI RAKENDUSOTSUS,
28. juuli 2011,
mis käsitleb loetelu statistilistest andmetest, mida liikmesriigid esitavad tubakatoodete suhtes kohaldatava aktsiisi struktuuri ja määrade kohta vastavalt nõukogu direktiividele 92/79/EMÜ ja 92/80/EMÜ
(teatavaks tehtud numbri K(2011) 5291 all)
(2011/480/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. oktoobri 1992. aasta direktiivi 92/79/EMÜ sigarettidelt makstavate maksude ühtlustamise kohta, (1) eriti selle artikli 4 lõiget 3,
võttes arvesse nõukogu 19. oktoobri 1992. aasta direktiivi 92/80/EMÜ muudelt tubakatoodetelt peale sigarettide makstavate maksude ühtlustamise kohta, (2) eriti selle artikli 4 lõiget 3,
ning arvestades järgmist:
(1)
Vastavalt direktiividele 92/79/EMÜ ja 92/80/EMÜ peab komisjon iga nelja aasta järel esitama nõukogule aruande tubakatoodete aktsiisi struktuuri ja määrade kohta, võttes arvesse siseturu nõuetekohast toimimist, aktsiisimäärade reaalväärtust ja aluslepingu laiemaid eesmärke.
(2)
Kõnealune aruanne põhineb eelkõige liikmesriikide esitatud andmetel, mis käsitlevad kõiki eelmisel kalendriaastal tarbimisse lubatud tubakatooteid.
(3)
Selleks et komisjon saaks direktiivide 92/79/EMÜ ja 92/80/EMÜ artikli 4 lõike 1 kohase aruande koostamiseks varakult ja piisavalt andmeid ning suudaks paindlikumalt reageerida suundumustele, peaksid liikmesriigid esitama komisjonile statistilised andmed igal aastal. Kõnealused andmed võivad põhineda andmetel, mida liikmesriigid koguvad kaalutud keskmise jaemüügihinna arvutamiseks.
(4)
Käesoleva otsusega ette nähtud meetmed on kooskõlas aktsiisikomitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriigid esitavad direktiivide 92/79/EMÜ ja 92/80/EMÜ artikli 4 lõike 3 kohaldamisel komisjonile igal aastal käesoleva otsuse lisaga ette nähtud statistilised andmed.
Statistilised andmed hõlmavad kõiki eelmisel kalendriaastal tarbimisse lubatud tubakatooteid.
Artikkel 2
Käesolev otsus on adresseeritud liikmesriikidele.
Brüssel, 28. juuli 2011

Labels: 12
2
17
19